hotchpotch/miracl-hf-unified huggingface dataset:
Urhea Musta
Urhea Musta () on brittiläis-yhdysvaltalainen vuonna 1994 valmistunut lastenelokuva, joka perustuu Anna Sewellin kirjaan "Uljas Musta". Elokuvan on ohjannut Caroline Thompson. Se kertoo hevosesta, joka joudutaan myymään isännän mentyä vararikkoon. Siitä alkaa hevosen kurja elämä entistä kehnompien omistajien hoidossa.
Pereira (täsmennyssivu)
Pereira voi tarkoittaa seuraavia:
Electroma
Electroma on ranskalaisen Daft Punk -yhtyeen luoma elokuva, joka sai ensi-iltansa vuonna 2006. Elokuvassa ei kuulla yhtyeen musiikkia, eivätkä yhtyeen jäsenet esiinny siinä. Elokuva kertoo yhtyeen jäsenten pyrkimyksestä muuttua roboteista ihmisiksi.
Kaikki maan ihmiset ovat muuttuneet masentuneiksi roboteiksi. Daft Punk laulajat hankkivat itselleen iloiset ihmisen kasvot, mutta ne kuitenkin sulavat. Tämän takia heidät häädetään, ja he molemmat tekevät itsemurhan. Toinen painaa toisen itsetuhonappia, ja toinen polttaa itsensä.
HMS Stag (1899)
HMS Stag oli Britannian Kuninkaallisen laivaston vuonna 1900 valmistunut Stag-luokan torpedovenehävittäjä.
Alus tilattiin 7. syyskuuta 1897 John I. Thornycroft and Companyltä Chiswickistä osana vuosien 1897-1898 laivasto-ohjelmaa ja sen köli laskettiin 16. huhtikuuta 1898 telakkanumerolla 334. Alus laskettiin vesille 18. marraskuuta 1899 ja se valmistui syyskuussa 1900.
"HMS Stag" palveli 1902-1913 Välimerellä ja myöhemmin Britteinsaarilla. Alus myytiin 17. maaliskuuta 1921 romutettavaksi Wardille Graysiin.
HMS Bullfinch (1898)
HMS Bullfinch oli Britannian Kuninkaallisen laivaston Bullfinch-luokan torpedovenehävittäjä.
Sen köli laskettiin 17. syyskuuta 1896 Earle's Shipbuildingilla Hullissa telakkanumerolla 413 ja alus laskettiin vesille 10. helmikuuta 1898. Alus valmistui kesäkuussa 1901. Alus luovutettiin 29 solmun aluksena ja sen hiilen kulutus oli 2 naulaa/ihp/tunti ajettaessa 13 solmun nopeudella, mikä merkitsi lisä hiilen tarvetta toimintasädevaatimusten täyttämiseksi.
Aluksella tapahtui koeajojen aikana onnettomuus kiertokangen murruttua lähes 30 solmun nopeudessa. Murtunut kiertokanki läpäisi sylinterin, jolloin vapautunut höyry surmasi yksitoista konehuoneessa ollutta.
"HMS Bullfinch" palveli Britteinsaarilla ja alus myytiin 10. kesäkuuta 1919 romutettavaksi Youngille Sunderlandiin.
HMS Bullfinch
HMS Bullfinch on ollut neljän Britannian Kuninkaallisen laivaston aluksen nimenä.
Kuultoahven
Kuultoahven ("Amarsipus carlsbergi") on ahvenkaloihin kuuluva kalalaji. Sitä tavataan trooppisissa vesissä indopasifiselta merialueelta. Kuultoahven on kuultoahventen (Amarsipidae) heimon ainoa laji.
Kuultoahven on pienikokoinen kala, joka kasvaa korkeintaan noin 22 cm pitkäksi. Aina vuoteen 1989 asti se tunnettiin vain läpikuultavista poikasista ja nuorista kaloista, jotka saavuttavat noin 12 cm:n pituuden. Aikuinen kuultoahven on väriltään tumman ruskea. Lajilla on sekä primitiivisiä että erikoistuneita piirteitä. Kala on ruumiinrakenteeltaan pitkulainen ja suurisilmäinen. Selkäeviä lajilla on kaksi, ja rintaevät sekä vatsaevät ovat pienet. Pyrstöevä on kuultoahvenella selkeästi haarautunut. Suu on suurikokoinen, hampaat ovat pienet ja kurkussa on suuremmat hampaiden kaltaiset luut.
Kuultoahvenia tavataan päiväntasaajan läheisyydestä Intian valtamerestä ja Tyynestämerestä. Nuoret kalat liikkuvat planktoneliöiden joukossa lähellä veden pintaa. ja aikuiset kalat on pyydystetty noin 130 metrin syvyydestä. Lajin elintavoista ei tiedetä paljoakaan.
HMS Pathfinder (1904)
HMS Pathfinder oli Britannian kuninkaallisen laivaston Pathfinder-luokan tiedusteluristeilijä. Alus oli ensimmäinen ensimmäisessä maailmansodassa sukellusveneen torpedoimalla upottama sotalaiva.
Alus tilattiin Cammell Lairdilta Birkenheadistä. Sen köli laskettiin 15. elokuuta 1903 ja alus laskettiin vesille 18. heinäkuuta 1904. Alus valmistui 18. heinäkuuta 1905.
Alus tuhoutui Saksan keisarikunnan laivaston sukellusveneen "SM U-21" torpedoimana 5. syyskuuta 1914.
Jakovlev Jak-36
Jakovlev Jak-36 (, ) on neuvostoliittolainen VTOL-koelentokone.
Sosiaaliset järjestelmät
Sosiaaliset järjestelmät ovat yhteiskunnissa ja muissa yhteisöissä esiintyviä järjestelmiä.
1600-luvulta alkaen muotoutuvan modernin yhteiskunnan järjestelmiksi katsotaan yleensä ainakin oikeus, politiikka (jossa Aristoteleen näkökulmasta katsoen on useita lainsäätäjiä yhteistä etua silmällä pitämässä), talous (rahavälitteisenä ja pääoma-arvoja silmällä pitävänä taloutena), uskonto (hegemoniastaan luopuneena erillisjärjestelmänä) ja kasvatus. Yhteiskuntateorian suuntauksesta riippuen lista voi olla huomattavasti pitempi tai joskus myös lyhyempi kuten taloudesta lähtevissä reduktionistisissa tarkasteluissa. Toisinaan järjestelmän ominaisuuksia voidaan esittää aivan eri lähtökohdastakin, esimerkiksi toiminnan edellytysten näkökulmasta (rakenteistunut toiminta, sosiaalisen toiminnan rakenne) tai merkitysrakenteiden näkökulmasta (strukturalismi, semiotiikka). Yleiskatsauksellisuus asiassa voi jo olla mahdotonta väistämättä pinnalliseksi jäävänä.
Yhteiskuntateorian kannalta keskeisiä teoreettisia solmukohtia tarjoavat ainakin seuraavat henkilöt ja koulukunnat:
Viron kommunistipuolue (NLKP)
Viron kommunistinen puolue (NLKP) (venäjän kielellä Kommunistitšeskaja Partija Estonii), epävirallisesti myös "Yöpuolue" (viroksi "Ööpartei") oli 1990–1991 toiminut Viron puolue, joka syntyi alkuperäisen Viron kommunistisen puolueen (EKP) hajottua kahtia maaliskuussa 1990.
Puolue perustettiin EKP:n 20. edustajakokouksen viimeisenä päivänä, 25. maaliskuuta 1990. Sysäyksen erolle antoi EKP:n pääsihteerin Vaino Väljäksen johdolla kokouksessa suurella ääntenenemmistöllä tehdyt päätökset Viron kommunistipuolueen irrottautumisesta Neuvostoliiton kommunistipuolueesta ja itsenäisyyteen tähtäävän ohjelman hyväksymisestä.
Tämän seurauksena NKP-yhteyttä kannattaneet venäläisaktivistit marssivat kokouksesta ja perustivat seuraavan yön aikana oman Moskovalle uskollisen Viron kommunistipuolueen. Tästä puolue sai virolaisten keskuudessa pilkkanimen Yöpuolue, "Ööpartei". Puolueen 123 perustajajäsenen joukossa oli Inter-liikkeen johtohahmoja, mm. Jevgeni Kogan, Tallinnan Meren piirin puoluejohtaja Aleksandr Gusev sekä Tallinnan puoluekomitean toinen sihteeri Pavel Panfilov. Valitsemansa uuden keskuskomitean ensimmäiseksi sihteeriksi valittiin Aleksandr Gusev. Vahvinta kannatusta puolueella oli Viron venäläisalueilla eli Tallinnassa, Kohtla-Järvellä, Sillamäessä ja Narvassa.
Syksyllä 1990 Neuvostoliitto-myönteinen Viron kommunistipuolue piti 21. edustajakokouksensa ja valitsi ensimmäiseksi sihteerikseen etnisesti virolaistaustaisen Lembit Annusin.
Elokuun 1991 Neuvostoliiton vallankaappaustapahtumien ja sitä seuranneen Viron itsenäistymisen yhteydessä Viron hallitus kielsi puolueen toiminnan syyskuun alussa.
Kyrie Eleison (yhtye)
Kyrie Eleison on vuonna 1998 perustettu argentiinalainen power metal -yhtye.
Flint (Michigan)
Flint on kaupunki Yhdysvaltojen osavaltiossa Michiganissa. Vuoden 2011 väestönlaskussa kaupungissa oli 102 434 asukasta. Flint sijaitsee Flint-joen varrella 106 kilometrin päässä Detroitista. Kaupunki on tunnettu General Motorsin syntypaikkana. Nykyisin kaupunki tunnetaan korkeasta rikollisuudestaan ja sitä pidetään yhtenä Yhdysvaltain vaarallisimmista kaupungeista.
1930-1970-luvuilla Flint oli yksi nopeasti kasvavista ja kukoistavista Yhdysvaltain autoteollisuuden keskuksista. Vielä vuonna 1978 General Motors (GM) työllisti 78 000 flintiläistä. Tilanne muuttui 1980-luvulla, kun GM alkoi ulkoistamaan tuotantoaan Yhdysvaltojen ulkopuolelle ja sulkemaan tehtaitaan Flintissä. Vuonna 2006 GM työllisti enää vain 8000 asukasta kaupungissa. Kaupungin ongelmaksi tuli valtava työttömyys ja sen väkiluku alkoi pienentyä nopeasti. Monilla asukkailla ei taas ole ollut varaa muuttaa pois. Vuoden 2016 Yhdysvaltain väestölaskennan mukaan 41 prosenttia Flintin asukkaista elää köyhyysrajan alapuolella ja kaupungin keskivertotalouden ansiot ovat yli puolet pienemmät kansalliseen keskiarvoon verrattuna. Lisäksi köyhtyvä kaupunginhallinto joutui lakkauttamaan suuren osan poliisiviroista. Työttömyyden, köyhyyden ja riittämättömän lainvalvonnan seurauksena kaupunkiin tuli huume- ja rikollisuusongelma. 2000-luvulla Flint alkoi nousta rikollisuustilastoissa ja nykyään sitä pidetään yhtenä Yhdysvaltojen vaarallisimmisista kaupungeista.
QF 12 naulan 18 cwt -laivatykki
12 naulan 18 cwt QF-laivatykki oli kolmen tuuman (76 mm) laivatykki, joka oli palveluskäytössä ensimmäisessä maailmansodassa. Tykin valmistaja oli Elswick Ordnance Company ja sitä käytettiin Britannian kuninkaallisen laivaston aluksissa. Britanniassa 12 naulaa viittasi ammuksen painoon, joka todellisuudessa oli 12,5 naulaa eli 5,7 kg, ja merkintä 18 cwt (massa ilmoitettuna brittiläisinä paunoina 18 x 112 naulaa = 2016 naulaa eli 914 kg) putken ja lukon yhteispainoon, mitä käytettiin tietona erottamaan tykki muista 12 naulan tykeistä.
Tykit asennettiin seuraaviin aluksiin:
Ne korvattiin vuodesta 1909 alkaen raskaiden alusten orpedoveneiden torjunta-aseina tehokkaammilla neljän tuuman tykeillä.
Ensimmäisen maailmansodan aikana "HMS Kentin" 12 naulan tykit siirrettiin 10. helmikuuta 1910 maihin ja ne osallistuivat Itä-Afrikan taisteluihin. Tykeistä muodostettiin merijalkaväen 9. kenttätykistöpatteri ja niiden kuljettamiseen käytettiin kuorma-autoja.
Tykki käytti 12,5 naulan kolmen tuuman kranaatteja kuin muutkin brittiläiset 12 naulan tykit, mutta ne käyttivät omia suurempia hylsyjä mahdollistaen suuremman ajoaineen käyttämisen.
Harjoittelu
Harjoittelu voi tarkoittaa muun muassa seuraavia asioita:
Reuter (suku)
Reuter [röitär] on suomalainen sivistyssuku, josta on tullut paljon professoreita.
Suvun kantaisä on Ruotsista – luultavasti Uumajasta – Oravaisiin Kimon ruukin kirjanpitäjäksi muuttanut Johan Reuter (1753–1811). Hän saattoi olla sukua 1600-luvulla eläneille, Pälkäneellä syntyneille veljeksille Daniel ja Samuel Larsinpoika Reuterille, jotka toimivat molemmat kirkkoherroina. Tästä ei kuitenkaan ole varmuutta. Myöhemmät Reuter-suvun kuuluisat sukuhaarat ovat Johan Reuterin pojan, Johan Fredrik Reuterin (1783–1855) ja tämän von Essen -sukuisen vaimon Gustafva Elisabetin jälkeläisiä.
Eliel Lagercrantz
Eliel Lagercrantz (26. joulukuuta 1894 Muolaa – 11. heinäkuuta 1973 Helsinki) oli suomalainen saamen kieltä tutkinut kielitieteilijä.
Lagercrantzin vanhemmat olivat henkikirjoittaja Andreas Alfred Lagercrantz ja Eli Anna Teodolinda Holst. Hän pääsi ylioppilaaksi 1913, valmistui filosofian maisteriksi 1919 ja väitteli tohtoriksi 1927.
Lagercrantz teki tutkimusmatkoja Suomen, Ruotsin ja Norjan Lappiin vuosina 1918-1926 ja hän opiskeli myös Hampurin, Budapestin ja Pariisin yliopistoissa vuosina 1921-1927.
Lagercrantz toimi Helsingin yliopiston saamen kielen dosenttina 1937-1964 ja hän sai professorin arvonimen 1965.
Jyväskylän yliopiston kirjastossa on Lagercrantzin tallettamia käsikirjoituksia, kirjeitä ym. sisältävä kaappi joka saadaan avata vasta Lagercrantzin syntymän 300-vuotispäivänä 26. joulukuuta 2194.
Foresight (1650)
Foresight oli Englannin kuninkaallisen laivaston 40-tykkinen neljännen luokan alus.
Valtioneuvosto esitti 16. marraskuuta 1649 kuuden "Elizabethin" ja "Phoenixin" kaltaisen fregatin tilaamista. Amiraalineuvosto vahvisti 4. tammikuuta 1650 kuuden fregatin tilauksen, joista kunkin kustannukset olivat noin 6 puntaa 10 shillinkiä tonnilta. Kaikki alukset nimettiin 16. elokuuta 1650, ja ne laskettiin vesille ennen vuoden loppua. Kaikkien aseistuksena piti olla 34 tykkiä ja vahvuutena 150 miestä, mikä nostettiin 180 mieheen ja 40-44 tykkiin vuoden 1653 loppuun mennessä ja laskettiin 40 tykkiin ja 140 mieheen vuonna 1660.
"Foresight" tilattiin Deptfordin telakalta 24. joulukuuta 1649. Se laskettiin vesille vuonna 1650. Aluksen hinta oli 3 393 puntaa eli arvion mukainen, mikäli aluksen uppouma oli 522 tonnia.
Alus otettiin vielä vuonna 1650 ensimmäisenä päällikkönään Samuel Howett. Se palveli itärannikolla, ja se kuului marraskuussa Pennin laivueeseen, jonka mukana se siirtyi vuonna 1652 Välimerelle. Alus osallistui 28. syyskuuta 1952 Kentish Knockin taisteluun ja Dungenessin taisteluun 29. joulukuuta.
Alus osallistui Portlandin taisteluun 18. helmikuuta 1653 päällikkönään Richard Stayner. Alus kuului 2.-3. kesäkuuta 1653 Gabbardin taistelun keskustan valkoiseen laivueeseen.
Vuonna 1677 aluksen tykkien lukumäärä nostettiin 48:aan.
Alus oli vuonna 1697 Jamaikalla Charles Richardsin alaisuudessa, kun se määrättiin palaamaan Britteinsaarille myytäväksi, mutta se haaksirikkoutui Kuuban etelärannikolla Jardine Rocksissa 4. heinäkuuta 1698.
Frederick Christian
Frederick William ("Fred") Christian (1877 – 13. maaliskuuta 1941 Reading) oli brittiläinen kriketinpelaaja. Hän kilpaili vuoden 1900 kesäolympialaisissa ja oli siellä mukana voittamassa kultaa "Devon & Somerset Wanderers" -joukkueen jäsenenä.
Frederick Cuming
Frederick William Cuming (27. toukokuuta 1875 Tiverton, Devon – 22. maaliskuuta 1942 Lontoo) oli brittiläinen kriketinpelaaja. Hän kilpaili vuoden 1900 kesäolympialaisissa Pariisissa, jossa hän kuului kultaa voittaneeseen "Devon & Somerset Wanderers" -joukkueeseen.
Arthur Birkett
Arthur Ernest Barrington Birkett (25. lokakuuta 1875 Exeter – 1. huhtikuuta 1941 Hammersmith) oli brittiläinen kriketinpelaaja. Hän kävi Blundell's Schoolia. Hän kilpaili vuoden 1900 kesäolympialaisissa Pariisissa, jossa hän toimi kultaa voittaneen Castle Caryn "Devon & Somerset Wanderers" -joukkueeseen kapteenina.
Nousevan auringon ritarikunta
Nousevan auringon ritarikunta () on Japanilainen kunniaritarikunta, johon pääsevät keisarin valitsemat tunnetut ja jossain asioissa alansa mestarit. Nousevan auringon ritarikunta on korkein tunnustus, jonka kansalaiselle voi antaa.
Harry Corner
Harry Richard Corner (9. heinäkuuta 1874 Taunton, Somerset – 7. kesäkuuta 1938 Radyr, Cardiff) oli brittiläinen kriketinpelaaja. Hän kilpaili vuoden 1900 kesäolympialaisissa Pariisissa, jossa hän kuului kultaa voittaneeseen Castle Caryn "Devon & Somerset Wanderers" -joukkueeseen. Hänet otettiin joukkueeseen vasta viime hetkellä, kun molemmat kilpailevat joukkueet olivat sopineet kahdentoista pelaajan sisällyttämisestä kumpaankin.
Corner kävi Blundell's Schoolia, ja hän liittyi Walesissa villakauppiaiden yritykseen.
Tor Hartman
Tor Edvard Torstensson Hartman (4. syyskuuta 1924 Helsinki – 30. joulukuuta 1977) oli suomalainen ruotsin kielellä kirjoittanut runoilija.
Cedar Park Center
Cedar Park Center on urheiluhalli Texasissa. Se on saanut nimensä Cedar Parkin kaupungista, jossa se sijaitsee. Halli on jääkiekon AHL:ssä pelaavan Texas Starsin ja koripallon NBA Development Leaguessa pelaavan Austin Torosin kotiareena.
Hallin rakentaminen aloitettiin vuonna 2008, ja sen hinta oli 55 miljoonaa dollaria. Sinne mahtui 6 800 ihmistä urheilutapahtumissa. Virallisesti uusi areena avattiin syyskuussa 2009. Rakennuksen ensimmäinen tapahtuma järjestettiin 25. syyskuuta 2009, jolloin sinne saapui esiintymään artisti George Strait.
Hallin ensimmäinen vuokralainen oli jääkiekkoa pelaava AHL-joukkue Texas Stars.
18. helmikuuta 2011 areenalla järjestettiin vapaaotteluorganisaatio Strikeforcen ShoMMA-sarjaan kuuluva televisioitu tapahtuma. Sen pääottelussa ottelivat Lyle Beerbohm ja Pat Healy.
31. tammikuuta 2012 hallissa pelattiin koripallo-ottelu Austin Toros vs. Rio Grande Valley Vipers, jossa erityisenä vieraana olivat eri koulupiirit, kuten Hutto Middle School.
Vuohieläimet
Vuohieläimet (Caprinae) on sorkkaeläimiin kuuluvan onttosarvisten (Bovidae) heimon alaheimo. Vuohieläimiä esiintyy sekä kotieläiminä että luonnonvaraisina. Yleisimpiä kotieläiminä pidettäviä vuohieläimiä ovat lammas ja vuohi. Onttosarvisina vuohieläimet kuuluvat märehtijöihin.
Vuohieläinten alaheimoon kuuluu nykykäsityksen mukaan 12 sukua, joissa on yhteensä noin 35 lajia. Suvut on perinteisesti jaoteltu neljän tribuksen (Caprini, Naemorhedini, Ovibovini ja Pantholopini) kesken, mutta vuohieläinten keskinäiset sukulaisuussuhteet ovat sen verran epäselvät, että nykyisin näitä tribuksia ei aina käytetä. Esimerkiksi chiru ei joidenkin tutkijoiden mielestä kuulu lainkaan vuohieläimiin, vaan gasellien ja kääpiöantilooppien Antilopinae-alaheimoon tai omaan Pantholopinae-alaheimoonsa.
Milan Neralić
Milan Neralić (26. helmikuuta 1875 Slunj, Kroatia – 17. helmikuuta 1918 Wiener Neustadt) oli itävaltalainen miekkailija. Hän kilpaili vuoden 1900 kesäolympialaisissa Pariisissa ja sai siellä pronssia miekkailumestarien säiläkilpailussa.
Walter McCreery
Walter Adolph McCreery (13. elokuuta 1871 Zürich, Sveitsi – ?) oli yhdysvaltalainen poolonpelaaja. Hän kilpaili vuoden 1900 kesäolympialaisissa Pariisissa ja kuului siellä hopeaa saaneeseen "BLO Polo Club Rugby" -joukkueeseen.
Hermanus Brockmann
Hermanus Gerardus Brockmann (14. kesäkuuta 1871 Amsterdam – 18. tammikuuta 1936 Haag) oli alankomaalainen soutaja. Hän edusti opiskelijoiden Nereus-soutuseuraa vielä sen jälkeen, kun hän oli saanut lääketieteellisen oppiarvon vuonna 1897. Hän saavutti perämiehenä vuoden 1900 kesäolympialaisissa Pariisissa kultaa perämiehellisessä kaksikossa, hopeaa perämiehellisessä nelikossa ja pronssia kahdeksikossa. Kaksikossa häntä ei kuitenkaan enää käytetty finaalissa, sillä häntä pidettiin liian painavana suhteessa kilpailijoihin.
Sierren linja-autoturma
Sierren linja-autoturma tapahtui Sveitsin Sierressä 13. maaliskuuta 2012, kun koululaisia ja opettajia kuljettanut linja-auto törmäsi A9-moottoritien tunnelin seinään. Kyydissä olleista 52 ihmisestä kuoli 28, mukaan lukien molemmat kuljettajat, kaikki neljä opettajaa ja 22 oppilasta. Loput 24 oppilasta, iältään 10–12-vuotiaita, loukkaantuivat, ja osa heistä vietiin sairaalaan. Onnettomuus on yksi Sveitsin historian pahimmista tieliikenneonnettomuuksista ja pahin moottoritietunnelissa tapahtunut onnettomuus.
Matkustajat, neljä opettajaa ja 46 oppilasta Saint-Lambertuksen (Heverlee, Flanderin Brabant) ja Steksken (Lommel, Limburg) koulusta, olivat kotimatkalla vietettyään muutamia päiviä laskettelukeskuksessa Val d'Anniviersissa Sveitsin Alpeilla.
Onnettomuus sattui 13. maaliskuuta 2012 vähän klo 21 jälkeen paikallista aikaa, kun linja-auto kaartoi tunnelissa yllättäen oikealle, osui reunakiveykseen ja ajautui hätäuloskäynnin levikettä päin. Levikkeen päässä on betoniseinä, johon linja-auto törmäsi noin sadan kilometrin tuntinopeudella. Ajoneuvon etuosa tuhoutui täysin ja uhreja jouduttiin irrottamaan linja-autosta. Valvontakamerakuvien perusteella onnettomuudessa ei ollut osallisena toista ajoneuvoa. Tiellä vallitsivat normaalit ajo-olosuhteet, eikä ruuhkaa ollut. Linja-auton etuosa vahingoittui pahasti. Pelastustyöntekijöiden täytyi rikkoa sivuikkunoita ja takaikkuna saadakseen matkustajat ulos.
Onnettomuustutkinnan mukaan kuljettaja ei ollut nauttinut alkoholia eikä saanut sydäninfarktia. Tutkijoiden mukaan kuljettaja ei myöskään ylittänyt 100 km/h nopeusrajoitusta. Poliisin mukaan Top Tours -yhtiö oli hyvämaineinen, ja käytössä ollut linja-auto oli nykyaikainen ja huollettu. Pelastustyöntekijöiden mukaan lapset käyttivät onnettomuushetkellä turvavöitä.
Kuljettajalla todettiin ruumiinavauksessa sepelvaltimotauti, joka olisi saattanut aiheuttaa toimintakyvyn menetyksen, mutta tätä ei saatu varmistettua. Kuljettaja söi masennuslääkettä, mutta se ei todennäköisesti vaikuttanut hänen ajokykyynsä. Toukokuussa 2013 kerrottiin, että onnettomuuden todennäköinen syy oli kuljettajan huolimattomuus tai terveydentila.
Perjantaina 15. maaliskuuta vietettiin Belgiassa valtakunnallista surupäivää onnettomuuden uhrien muistoksi. Aamupäivällä kello 11 pidettiin hiljainen hetki, jonka ajaksi myös joukkoliikenne pysähtyi. Tapahtunutta muistettiin myös Alankomaissa, sillä turmassa kuoli kuusi alankomaalaista. Sveitsin ja Euroopan parlamentit pitivät minuutin hiljaisen hetken. Tunneleiden turvallisuus kyseenalaistettiin turman jälkeen. Tielaitoksen edustaja totesi, että muutosten tekeminen tunneleiden rakenteisiin on mahdollista.
André Rischmann
André Félix Rischmann (26. tammikuuta 1882 Pariisi – 9. marraskuuta 1955 Pariisi) oli ranskalainen rugbynpelaaja. Hän kilpaili vuoden 1900 kesäolympialaisissa Pariisissa ja kuului siellä kultaa voittaneeseen joukkueeseen.
Hubert Lefèbvre
Hubert Jean Daniel Lefèbvre (29. marraskuuta 1878 Pariisi – ?) oli ranskalainen rugbynpelaaja. Hän kilpaili vuoden 1900 kesäolympialaisissa Pariisissa ja kuului siellä kultaa voittaneeseen joukkueeseen.
Kalle Sorainen
Kaarle Laurentius (Kalle) Sorainen (sukunimi vuoteen 1936 "Sandelin"; 14. toukokuuta 1893 Pori – 14. marraskuuta 1983 Helsinki) oli suomalainen opettaja, filosofi ja kirjallisuuden tutkija.
Sorainen toimi ruotsin kielen opettajana. Hän väitteli 1927 tohtoriksi filosofi Søren Kierkegaardin personallisuusaatteesta ja julkaisi useita artikkeleita Kierkegaardista ja toisesta tanskalaisesta filosofista Harald Høffdingista. Sorainen haki 1953 Helsingin yliopiston käytännöllisen filosofian professorin virkaa, mutta Eino Kaila ja Oiva Ketonen katsoivat hänet virkaan epäpäteväksi.
Nimellä "Kalle Sandelin":
Nimellä "Kalle Sorainen":
Ruben Örtegren
Ruben Julius Israel Örtegren (19. lokakuuta 1881 Solna – 27. helmikuuta 1965 Tukholma) oli ruotsalainen ampuja, joka kilpaili vuoden 1912 kesäolympialaisissa Tukholmassa. Hän oli siellä mukana saamassa hopeaa 50 metrin vapaapienoiskiväärin makuun joukkuekilpailussa.
Tasha Danvers
Tasha Danvers (elokuusta 2005 tammikuuhun 2008 Danvers-Smith; s. 19. syyskuuta 1977 Lontoo) on brittiläinen 400 metrin aitajuoksija.
Danvers sijoittui Sydneyn nuorten MM-kisoissa 1996 100 metrin aitajuoksussa kuudenneksi ajalla 14,00. Vuonna 1999 hän osallistui Sevillan MM-kisoihin, joissa karsiutui 400 metrin aitojen alkuerissä ajalla 56,22. Seuraavana vuonna hän selviytyi Sydneyn olympialaisissa 400 metrin aitojen loppukilpailuun, jossa jäi kahdeksanneksi ajalla 55,00.
Danvers karsiutui Edmontonin MM-kisoissa 2001 alkuerissä. Seuraavana vuonna hän juoksi Münchenin EM-kisoissa seitsemänneksi. Vuonna 2003 hän oli Euroopan-cupissa 100 metrin aidoissa seitsemäs ajalla 13,25 ja 400 metrin aidoissa toinen ajalla 55,01. Saman vuoden Pariisin MM-kisoissa hän karsiutui 400 metrin aitojen välierissä. Kauden lopussa hän sijoittui kuudenneksi.
Danvers voitti hopeamitalin Melbournen Kansainyhteisön kisoissa 2006. Hän voitti saman vuoden Euroopan-cupin ja juoksi Göteborgin EM-kisoissa seitsemänneksi. hän sijoittui kuudenneksi. Seuraavana vuonna Danvers oli Osakan MM-kisoissa kahdeksas ajalla 54,94 ja seitsemäs. Danvers voitti Pekingin olympialaisissa 2008 400 metrin aidoissa olympiapronssia ajalla 53,84. Hän juoksi saman vuoden kahdeksanneksi.
Danvers opiskeli Etelä-Kalifornian yliopistossa. Hän toimii myös puhujana ja motivaatiovalmentajana.
Lähde: IAAF
Jääkiekon SM-sarjakausi 1963–1964
Jääkiekon SM-sarjakausi 1963–1964 oli jääkiekon SM-sarjan 34. kausi. Kaikki mitalisijat menivät tamperelaisseuroille. Kolme ensimmäistä Tappara, TK-V ja Ilves saavuttivat kaikki 28 pistettä. Maalieron perusteella kaksi parasta, Tappara ja KooVee pelasivat uusintaottelun mestaruudesta. Tappara voitti uusinnan 5–3 ja voitti mestaruuden, TK-V sijoittui hopealle ja Ilves pronssille. Töölön Vesa ja WU putosivat Suomen sarjaan, josta kaudeksi 1964–1965 SM-sarjaan nousivat HIFK ja RU-38.
Uusinta mestaruudesta
Tampere 6. maaliskuuta 1964
Tappara voitti mestaruuden, TK-V sai hopeaa. Töölön Vesa ja Warkauden Urheilijat putosivat suomensarjaan. Tilalle nousivat Helsingin IFK ja Rosenlewin Urheilijat-38.
Arthur Nordenswan
Arthur Georg Nordenswan (27. tammikuuta 1883 Tukholma – 29. joulukuuta 1970 Tukholma) oli ruotsalainen ampuja. Hän kilpaili vuoden 1912 kesäolympialaisissa Tukholmassa ja oli siellä mukana saamassa hopeaa 50 metrin vapaapienoiskiväärin makuun joukkuekilpailussa.
Åke Lundeberg
Åke Lundeberg (14. joulukuuta 1888 Gävle – 29. toukokuuta 1939 Gävle) oli ruotsalainen ampuja. Hän kilpaili vuoden 1912 kesäolympialaisissa Tukholmassa ja voitti siellä kultaa yksilönä 100 metrin hirven parilaukauksissa pistein 79 ja joukkuekilpailussa 100 metrin hirven kertalaukauksissa. Lisäksi hän sai yksilönä hopeaa 100 metrin hirven kertalaukauksissa tuloksella 41.
Charles Collignon
Charles Edgar Collignon (7. syyskuuta 1877 Pariisi – ?) oli ranskalainen miekkailija. Hän kilpaili vuoden 1908 kesäolympialaisissa Lontoossa ja voitti siellä kultaa kalvan joukkuekilpailussa.
Jääkiekon SM-sarjakausi 1964–1965
Jääkiekon SM-sarjakausi 1964–1965 oli jääkiekon SM-sarjan 36. kausi. Porin Karhut voitti uusintaottelussa mestaruudesta Tampereen Ilveksen 5–1. Mestaruus oli porilaisten ensimmäinen. Lukko sijoittui pronssille. Tappara tippui Suomen sarjaan, josta kaudeksi 1965–1966 laajenevaan SM-sarjaan nousivat Kärpät ja TuTo ja Reipas.
Uusinta mestaruudesta
Tampere 13. helmikuuta 1965
Karhut voitti mestaruuden, Ilves sai hopeaa. Tappara putosi Suomensarjaan. Tilalle nousivat Turun Toverit, Oulun Kärpät ja Lahden Reipas.
Eugène Olivier
Eugène Victor Olivier (17. syyskuuta 1881 Pariisi – 5. toukokuuta 1964 Pariisi) oli ranskalainen miekkailija. Hän kilpaili vuoden 1908 kesäolympialaisissa Lontoossa ja voitti siellä kultaa kalvan joukkuekilpailussa. Lisäksi hän sai siinä pronssia yksilönä.
Kiinan tasavallan alueellinen hallinto
Kiinan tasavallan alueellinen hallinto on Kiinan tasavallan eli Taiwanin aluehallinto, joka käytännössä viiteen tasoon keskushallinnon alapuolella.
Maakuntatasolla Kiinan tasavallalla on de facto kaksi maakuntaa (省): Taiwan ja Fujian.
Kiinan tasavalta kuitenkin katsoo että historiallinen Kiinan alueellinen hallinto koskee sitä, ja on vaatinut Kiinan kansantasavallan hallitsemia alueita itselleen. Vuonna 2005 alettiin painaa Kiinan tasavallan karttoja joissa Manner-Kiina oli jätetty pois.
Kiinan tasavallassa on kuusi erikoisasemassa olevaa kuntaa (直轄市), jotka ovat suoraan keskushallinnon alaisuudessa. Kunnat ovat:
Kiinan tasavallassa on 13 piirikuntaa (縣) ja kolme piirikuntatason kaupunkia (市).
Aluetasolla piirikuntien alaisuudessa yhteensä 368 aluetta, jotka jakautuvat:
Aluetason alapuolella kaikki yksiköt jakautuvat kyliin, joita kutsutaan maalaiskunnissa nimellä cūn (村) ja muissa nimellä lǐ (里). Kyliä on yhteensä 7 835. Kylät voidaan jakaa vielä naapurustoihin (鄰), joita Kiinan tasavallassa on arviolta 147 877.
Mitsuo Ikeda
Mitsuo Ikeda (; s. 14. maaliskuuta 1935 Mashike – 12. syyskuuta 2002 Tokio) oli japanilainen vapaapainija ja olympiavoittaja. Ikeda osallistui Melbournen olympialaisiin 1956, joissa hän sai kultaa alle 73-kiloisten sarjasta voitettuaan kaikki neljä otteluaan.
Herman Georges Berger
Herman Georges tai Henri-Georges Berger (1. elokuuta 1875 Bassens – 13. tammikuuta 1924 Nizza) oli ranskalainen miekkailija. Hän kilpaili kesäolympialaisissa 1900 Pariisissa ja kesäolympialaisissa 1908 Lontoossa; jälkimmäisellä kerralla hän kuului kalvassa kultaa voittaneeseen joukkueeseen.
Raymond Thorne
Raymond Comstock ("Ray") Thorne (29. huhtikuuta 1887 Chicago, Illinois – 10. tammikuuta 1921 Los Angeles, Kalifornia) oli yhdysvaltalainen uimari. Hän kilpaili vuoden 1904 kesäolympialaisissa Saint Louisissa, jossa hän sai hopeaa 4 × 50 jaardin vapaauintiviestissä ja sijoittui kuudenneksi 50 jaardin vapaauinnissa.
Thorne työskenteli myöhemmin ilmailussa ja palveli ensimmäisessä maailmansodassa. Hän kuoli 33-vuotiaana autoturmassa.
David Gaul
David Gaul (7. heinäkuuta 1886 Pennsylvania – elokuu 1962 Pennsylvania) oli yhdysvaltalainen uimari. Hän kilpaili vuoden 1904 kesäolympialaisissa Saint Louisissa ja sijoittui siellä neljänneksi sekä 50 että 100 jaardin vapaauinnissa.
Valeri Martjišev
Valeri Alekseevitš Martjišev (; s. 14. maaliskuuta 1964 Novopodrezkovo) on venäläinen kenttäratsastaja. Hän edustaa seuratasolla Tjumenin alueen Sdyushoria. Martjišev osallistui Pekingin olympialaisiin 2008, joissa hän sijoittui henkilökohtaisessa kilpailussa 48:nneksi.
Erik de Laval
Erik Patrick Honoré de Laval (28. huhtikuuta 1888 Tukholma – 9. marraskuuta 1973 Lidingö) oli ruotsalainen nykyaikainen viisiottelija. Hän kilpaili kesäolympialaisissa 1912 Tukholmassa ja kesäolympialaisissa 1920 Antwerpenissä saaden jälkimmäisellä kerralla hopeaa. Myös hänen veljensä Georg ja Patrik de Laval olivat olympiaurheilijoita.
Bianca Van Varenberg
Bianca Bree Van Varenberg ("tunnetaan myös nimellä" Bianca Bree, s. 17. lokakuuta 1990) on yhdysvaltalainen näyttelijä. Hänen isänsä on näyttelijä Jean-Claude Van Damme.
Van Varenberg aloitti näyttelemisen vuonna 2008 "" -elokuvan myötä, jossa hänellä oli pieni rooli. Myös myöhemmissä elokuvissa Van Varenbergilla oli pieniä sivurooleja, kuten "Assassination Games". Elokuussa 2011 Van Varenberg julkistettiin esiintyvän ensimmäistä kertaa pääosassa elokuvassa "U.F.O.", jonka ensi-ilta oli määrä olla vuoden 2012 aikana. Sittemmin sen ensi-iltaa myöhäistettiin vuodella.Van Varenbergin isä on belgialainen näyttelijä Jean-Claude Van Damme ja äitinsä yhdysvaltalainen entinen kehonrakentaja Gladys Portugues. Van Varenbergilla on vanhempi veli Kristopher Van Varenberg ja velipuoli Nicholas Van Varenberg.
Cornelis van Dalen
Cornelis Marinus van Dalen (14. maaliskuuta 1885 Monster – 22. toukokuuta 1953 Vlaardingen) oli alankomaalainen ampuja. Van Dalen osallistui Antwerpenin olympialaisissa 1920 kuuteen eri lajiin, joista viisi oli joukkuekilpailuja. Hän sai kaikista kilpailijoista huonoimmat pisteet 300 metrin vapaakiväärin moniasentokilpailussa ja sijoittui joukkuekilpailuista parhaiten saman lajin joukkuekisassa, jossa Alankomaiden joukkue oli kahdeksas.
Josef Smolka
Josef Smolka (s. 22. maaliskuuta 1939 Troubky) on Tšekkoslovakiaa edustanut entinen lentopalloilija. Hän kilpaili vuoden 1968 kesäolympialaisissa Méxicossa, kuuluen siellä pronssia voittaneeseen joukkueeseen.
Jarrod Saltalamacchia
Jarrod Scott Saltalamacchia (s. 2. toukokuuta 1985 West Palm Beach, Florida) on yhdysvaltalainen baseballpelaaja, joka pelaa tällä hetkellä MLB-liigan Boston Red Soxissa. Hänen pelipaikkansa on sieppari. Saltalamacchia on urallaan pelannut myös Atlanta Bravesissa ja Texas Rangersissa.
Atlanta Braves varasi Saltalamacchian suoraan Royal Plam Beach High Schoolista vuoden 2003 ensimmäisellä kierroksella, 36. pelaajana. Hän teki MLB-debyyttinsä 22-vuotissyntymäpäivänään toukokuussa 2007. Saltalamacchian ura Atlantassa ei kuitenkaan kestänyt kauaa, kun hänet vaihdettiin 31. heinäkuuta 2007 Texas Rangersiin kaupassa, jossa yhteensä seitsemän pelaajaa vaihtoi seuraa.
Loukkaantumisten sävyttämien kolmen kauden jälkeen Saltalamacchia kaupattiin Boston Red Soxiin päivälleen kolme vuotta edellisen siirron jälkeen.
Saltalamacchia solmi Red Soxin kanssa yhden vuoden 2,5 miljoonan dollarin arvoisen jatkosopimuksen tammikuussa 2012.
Saltalamacchian sukunimi on MLB-historian pisin, 14 kirjainta. Häntä ennen ennätystä piti William van Landingham 13 kirjaimella. Nimi on italiaa, ja tarkoittaa "hypätä yli ("salta") pensaston ("la macchia")".
Lubomír Zajíček
Lubomír Zajíček (15. helmikuuta 1946 – 14. toukokuuta 2013) oli Tšekkoslovakiaa edustanut lentopalloilija. Hän kilpaili vuoden 1968 kesäolympialaisissa Méxicossa ja sai siellä joukkueineen pronssia. Hän osallistui myös vuoden 1972 kesäolympialaisiin Münchenissä, ja hänen joukkueensa sijoittui siellä kuudenneksi.
Rudolf Hill
Rudolf Hill (s. 14. maaliskuuta 1948 Wien) on itävaltalainen entinen painonnostaja. Hill kilpaili alle 90-kiloisten sarjassa vuosien 1972 ja 1976 kisoissa. Hän joutui keskeyttämään Münchenin kisoissa 1972 ja oli Montréalin olympialaisissa neljää vuotta myöhemmin sarjan kahdestoista eli toiseksi viimeinen tuloksen saanut.
Joseph Ravannack
John Joseph ("Joe") Ravannack (19. maaliskuuta 1878 New Orleans, Louisiana – 10. lokakuuta 1910 New Orleans, Louisiana) oli yhdysvaltalainen soutaja. Hän kilpaili vuoden 1904 kesäolympialaisissa Saint Louisissa, jossa hän sai Independent Rowing Clubin jäsenenä pronssia miesten kaksikossa.
Sebastião Wolf
Sebastião Wolf (5. helmikuuta 1869 Porto Alegre, Rio Grande do Sul – 15. maaliskuuta 1936 Porto Alegre, Rio Grande do Sul) oli brasilialainen ampuja. Hän kilpaili vuoden 1920 kesäolympialaisissa Antwerpenissä ja sai pronssia 50 metrin vapaapistoolin joukkuekilpailussa. 30 metrin kaksintaistelussa hän kuului neljänneksi sijoittuneeseen joukkueeseen.
Samoan vaakuna
Samoan vaakuna on Samoan tunnus lipun, kansallislaulun ja moton ohella.
Vaakunan kilven alaosassa on Etelän ristin tähtikuvio, joka on myös maan lipussa ja on yleinen eteläisen pallonpuoliskon maiden lipuissa. Ylhäällä on siirtomaa-aikaisesta vaakunasta peräisin oleva palmu. Kilven ympärillä on oliivipuun oksia rauhan vertauskuvina. Ylimmäisenä on risti kertomassa kristinuskosta maassa. Alhaalla nauhassa lukee valtion motto "Fa'avaei le Atua Samoa", suomeksi "Olkoon Jumala Samoan perusta".
Fernando Soledade
Fernando Soledade oli brasilialainen ampuja. Hän kilpaili vuoden 1920 kesäolympialaisissa Antwerpenissä ja sai pronssia 50 metrin vapaapistoolin joukkuekilpailussa. 30 metrin kaksintaistelussa hän kuului neljänneksi sijoittuneeseen joukkueeseen.
Aristeídis Kefalogiánnis
Aristeídis ”Áris” Kefalogiánnis (, s. 14. maaliskuuta 1960) on kreikkalainen entinen vesipalloilija. Hän pelasi seuratasolla Panathinaikosissa.
Kefalogiánnis osallistui ensimmäisiin olympialaisiinsa vuonna 1980, jolloin Kreikka sijoittui turnauksessa kymmenenneksi. Hän pelasi Los Angelesin kisoissa 1984 seitsemässä ottelussa ja teki yhteensä viisi maalia, kun hänen joukkueensa oli kahdeksanneksi paras. Kefalogiánnis pelasi vielä Soulin olympialaisissa 1988, joissa Kreikka oli yhdeksäs.
Kefalogiánnis opiskeli kansainvälistä taloutta Lontoon yliopistossa ja perusti myöhemmin elintarvikeyritys Gaean.
Fritz Zulauf
Fritz Zulauf (19. huhtikuuta 1893 – joulukuu 1941 Zürich) oli sveitsiläinen ampuja. Hän kilpaili vuoden 1920 kesäolympialaisissa Antwerpenissä ja sai pronssia 30 metrin kaksintaistelussa sekä henkilökohtaisesti että joukkueen jäsenenä. 50 metrin vapaapistoolin joukkuekilpailussa hän sijoittui joukkueineen yhdeksänneksi.
Alvin Loftes
Alvin Hjalmar Loftes (1. tammikuuta 1890 Providence, Rhode Island – heinäkuu 1971 Narragansett, Rhode Island) oli yhdysvaltalainen maantiepyöräilijä. Hän kilpaili vuoden 1912 kesäolympialaisissa Tukholmassa ja sai siellä pronssia joukkueaika-ajossa. Yksilökilpailussa hän sijoittui yhdenneksitoista.
Loftes toimi kalastajana, kunnes jäi eläkkeelle vuonna 1955.
Edwin Swatek
Edwin Paul Swatek (7. tammikuuta 1885 Illinois – 2. tammikuuta 1966 Camarillo, Kalifornia) oli yhdysvaltalainen vesipalloilija ja uimari. Hän kilpaili vuoden 1904 kesäolympialaisissa Saint Louisissa ja kuului vesipallossa hopeaa saaneeseen Chicago Athletic Association -joukkueeseen. Hän osallistui myös uintiin 100 jaardin selkäuinnissa.
William Tuttle
William Jeremiah ("Bill") Tuttle (21. helmikuuta 1882 Chicago, Illinois – 22. helmikuuta 1930 Los Angeles, Kalifornia) oli yhdysvaltalainen vesipalloilija ja uimari. Hän kilpaili vuoden 1904 kesäolympialaisissa Saint Louisissa Chicago Athletic Association -joukkueen jäsenenä. Hän sai hopeaa sekä vesipallossa että 4 × 50 jaardin vapaauintiviestissä.
John Meyers
John Meyers (28. kesäkuuta 1880 – helmikuu 1975 Volusia, Florida) oli yhdysvaltalainen vesipalloilija ja uimari. Hän kuului vuoden 1904 kesäolympialaisissa Saint Louisissa pronssia saaneeseen Missouri Athletic Club -joukkueeseen. Hän osallistui lisäksi mailin vapaauintiin.
Marc Perrodon
Marc Marie Jean Perrodon (31. elokuuta 1878 Vendôme – 22. helmikuuta 1939 Beauvais) oli ranskalainen miekkailija. Hän kilpaili kesäolympialaisissa 1908 Lontoossa, kesäolympialaisissa 1920 Antwerpenissä ja kesäolympialaisissa 1924 Pariisissa. Hän sai yhden olympiamitalin: hopeaa säilän joukkuekilpailussa Antwerpenissä.
Gustave Buchard
Gustave Jean Armand Buchard (17. helmikuuta 1890 Le Havre – 18. helmikuuta 1977 Barentin) oli ranskalainen miekkailija. Hän kilpaili vuoden 1920 kesäolympialaisissa Antwerpenissä ja sai pronssia kalvassa sekä yksilönä että joukkueen jäsenenä. Myös hänen veljensä Georges Buchard oli olympiaurheilija.
Marius B. Jansen
Marius Berthus Jansen () oli yhdysvaltalainen historioitsija ja Princetonin yliopiston Japanin historian emeritusprofessori. Hän kirjoitti uransa aikana useita artikkeleja sekä englanniksi että japaniksi. Näiden lisäksi hän kirjoitti ja toimitti yli kaksikymmentä kirjaa.
Pohjannokkonen
Pohjannokkonen ("Urtica dioica" ssp. "sondenii", syn. "U. dioica" ssp. "gracilis", "U. dioica" var. "sondenii") on Pohjois-Euroopassa tavattava lähes poltinkarvaton, monivuotinen nokkoskasvi. Se on yksi isonokkosen ("U. dioica") alalajeista.
Pohjannokkonen kasvaa kasvupaikasta riippuen 30–300 cm korkeaksi. Hoikahko varsi on nelisärmäinen ja tavallisesti haaraton. Kasvi on melkein kalju tai lyhyt- ja harvakarvainen, poltinkarvat ovat yksittäisiä. Lehdet ovat vastakkain ja ne ovat ohuita, ehyitä ja sahalaitaisia. Tavallisesti kaikki lehdet ovat pyöreä- ja suippotyvisiä sekä usein harva- ja isohampaisia. Tummanvihreä lehtilapa on puikea tai kapeanpuikea, pitkäkärkinen ja kärkihammas ulottuu viereisiä hampaita paljon pitemmälle. Lehtilapa on tavallisesti 4–15 cm pitkä ja noin 1,5 kertaa leveytensä pituinen. Kukinto-osan alapuolisten lehtien lapa on tavallisesti 2–3 kertaa leveytensä pituinen. Hoikahko lehtiruoti on enintään noin puolet lavan pituudesta. Kukinnot ovat 4–8 cm pitkiä norkkoja ja pitempiä kuin lehtiruodit. Kasvi on tavallisesti kaksikotinen, eli hede- ja emikukuat sijaitsevat eri yksilöissä. Kukat ovat pieniä, vihertäviä ja yksineuvoisia. Kukan kehä on nelilehtinen ja verhiömäinen. Suomessa pohjannokkonen kukkii heinä-syyskuussa. Hedelmä on kahden sisemmän kehälehden suojaama pähkylä.
Pohjannokkosta tavataan ainoastaan Euroopan pohjoisosissa. Sitä kasvaa lähinnä Norjan ja Ruotsin keski- ja pohjoisosien vuoristo- ja tunturialueilla, Keski- ja Pohjois-Suomessa sekä Luoteis-Venäjän pohjoisosissa Uralille saakka. Suomessa pohjannokkonen kasvaa paikoitellen Keski-Suomen eteläosista Pohjois-Lappiin. Runsain laji on Kainuussa ja Etelä- ja Keski-Lapissa. Lajin levinneisyyden laajuus on kuitenkin huonosti tunnettu Keski-Suomessa.
Tyypillisimpiä pohjannokkosen kasvupaikkoja ovat puronvarsi- ja kallionaluslehdot ja lehtokorvet. Toisinaan sitä tavataan myös ihmisasutuksen läheltä.
Kakko
Kakko on vaaleista jauhoista valmistettu länsisuomalainen leipä. Siihen käytetään ohrajauhoja ja jonkin verran vehnäjauhoja. Kakkoa leivotaan teollisesti lähinnä Satakunnassa sekä osissa Varsinais-Suomea ja Pirkanmaata. Sitä pidetään myös Satakunnan maakuntaleipänä. Itä-Suomessa kakolle samanlainen vastine on rieska. Viime vuosina kakkoa on alettu markkinoida myös muualle Suomeen.
Lapissa kakko tarkoittaa mykyjen kaltaisia keitettyjä taikinapalleroita, esim. "verikakko" ja "kalakakko".
Georges Trombert
Georges Auguste Ernest Trombert (10. elokuuta 1874 Geneve – 27. helmikuuta 1949 Lyon) oli ranskalainen miekkailija. Hän kilpaili vuoden 1920 kesäolympialaisissa Antwerpenissä ja sai siellä kolme mitalia. Kaksi hopeaa tuli floretin ja säilän joukkuekilpailuista, ja lisäksi kalvan joukkuekilpailussa Trombert oli mukana saamassa pronssia.
Gaston Amson
Gaston Marcel Amson (17. marraskuuta 1883 Pariisi – 16. heinäkuuta 1960 Pariisi) oli ranskalainen miekkailija. Hän sai vuoden 1920 kesäolympialaisissa Antwerpenissä hopeaa floretin ja pronssia kalvan joukkuekilpailussa. Hän sai vielä yhden hopeamitalin kalvan joukkuekilpailussa vuoden 1928 kesäolympialaisissa Amsterdamissa.
Tullio Bozza
Tullio Bozza (3. helmikuuta 1891 Napoli – 13. helmikuuta 1922 Napoli) oli italialainen miekkailija. Hän kilpaili vuoden 1920 kesäolympialaisissa Antwerpenissä ja voitti siellä kultaa kalvan joukkuekilpailussa. Hän osallistui myös sen yksilökilpailuun.
Bozza kuoli 31-vuotiaana sairauteen. Hänellä oli ollut suhde kirjailija Sibilla Aleramon kanssa. Aleramo omisti hänelle runon "Endimione" ja muisteli häntä teoksessaan "Selva d'amore" (1947).
Fritz Hünenberger
Friedrich "Fritz" Hünenberger (14. maaliskuuta 1897 – 30. elokuuta 1976) oli sveitsiläinen painonnostaja ja olympiamitalisti.
Hünenberger teki vuosina 1918 ja 1919 kaksi painoluokkansa maailmanennätystä, yhden tempauksessa ja toisen yhteistuloksessa. Hän sai Antwerpenin olympialaisissa 1920 alle 82,5-kiloisten sarjassa hopeaa ja toisti suorituksen Pariisin kisoissa 1924. Hünenberger teki vuoden 1924 olympialaisissa yhden käden työnnön maailmanennätyksen 107,5 kiloa ja nosti kisassa myös viisi kiloa enemmän, mutta jälkimmäinen suoritus hylättiin.
Ettore Bellotto
Ettore Bellotto (18. helmikuuta 1895 Vicenza – 11. elokuuta 1966 Milano) oli italialainen voimistelija. Hän kilpaili vuoden 1920 kesäolympialaisissa Antwerpenissä ja oli siellä mukana voittamassa kultaa joukkuekilpailussa. Vuotta myöhemmin onnettomuus päätti hänen uransa.
Fernando Bonatti
Fernando Bonatti (26. elokuuta 1894 Sampierdarena – 14. lokakuuta 1974 Genova) oli italialainen voimistelija. Hän kilpaili vuoden 1920 kesäolympialaisissa Antwerpenissä ja oli siellä mukana voittamassa kultaa joukkuekilpailussa.
Luigi Cambiaso
Luigi Cambiaso (29. tammikuuta 1895 Rivarolo – 25. maaliskuuta 1975 Bolzaneto) oli italialainen voimistelija. Hän kilpaili vuoden 1920 kesäolympialaisissa Antwerpenissä sekä vuoden 1924 kesäolympialaisissa Pariisissa ja oli molemmilla kerroilla mukana voittamassa kultaa joukkuekilpailussa.
Victor Solomon
Victor Raymond Solomon (s. 6. maaliskuuta 1986 Lagos, Nigeria) on nigerialainen jalkapalloilija. Hän on pelipaikaltaan hyökkääjä.
Solomon pelasi Veikkausliiga-kauden 2007 alun VPS:ssa. Hänen sopimuksessaan oli alun perin toukokuun loppuun asti kestävä koeaika, mutta sitä jatkettiin kuukaudella. Koeajan jälkeen VPS ilmoitti, ettei se jatka Solomonin sopimusta. Hän ehti pelata viisi Veikkausliiga-ottelua, joista neljässä hän oli avauskokoonpanossa. Maaleja Solomon ei otteluissa tehnyt.
Kaudella 2008 Solomon edusti Jippoa ja kaudet 2009–2010 EIF:ää, jolle hän teki ensimmäisenä kautenaan 21 ja toisena 14 maalia. Kaudeksi 2011 Solomon siirtyi Atlantikseen.
Jen Kaido
Jennifer "Jen" Kaido (s. 14. maaliskuuta 1981 Glendale) on yhdysvaltalainen soutaja.
Kaido valmistui high schoolista vuonna 1999 ja aloitti soutamisen vasta yliopiston lopuilla. Hän oli aikaisemmin harrastanut yleisurheilua ja lentopalloa. Kaido alkoi harjoitella Yhdysvaltain maajoukkueen kanssa vuonna 2004 ja kilpaili muun muassa Pekingin olympialaisissa 2008, joissa joukkue sijoittui pariaironelikoissa viidenneksi.
Jay Hernandez
Javier Manuel ”Jay” Hernandez, Jr (s. 20. helmikuuta 1978 Montebello, Kalifornia) on yhdysvaltalainen näyttelijä.
Rautanokkonen
Rautanokkonen ("Urtica urens") on matalakasvuinen, poltinkarvallinen ja yksivuotinen nokkoskasvi.
Rautanokkonen kasvaa 10–50 senttimetriä korkeaksi. Varsi on nelisärmäinen ja tavallisesti melko haarova. Vastakkain olevat vaaleanvihreät lehdet ovat ehyitä ja sahalaitaisia. Lehtilapa on tavallisesti 1,5–5 senttimetriä pitkä, soikea tai soikean puikea, tylppätyvinen ja lyhytkärkinen. Lehtilavan kärkihammas ulottuu vain hieman viereisiä hampaita pitemmälle. Lehtihankaiset kukinnot ovat 1–2 senttiä pitkiä, lehtiruoteja lyhyempiä norkkoja. Yksikotiset kukat ovat pieniä, vihertäviä ja yksineuvoisia. Kukan kehä on nelilehtinen ja verhiömäinen. Rautanokkonen kukkii Suomessa heinä-syyskuussa. Hedelmä on kahden sisemmän kehälehden suojaama pähkylä.
Rautanokkosen poltinkarvat polttavat isonokkosta ("Urtica dioica") enemmän. Tähän ominaisuuteen viittaa paitsi lajin virallinen nimi, myös lajin kansanomaiset nimet, kuten ”kusiaisnokkonen”.
Rautanokkonen on levinnyt koko Eurooppaan, joskin maanosan pohjoisosissa laji on harvinainen. Levinneisyysalue jatkuu Aasian puolella Turkkiin, Lähi-itään sekä Siperian keski- ja eteläosien läpi aina Venäjän kaukoitään saakka. Lajia tavataan myös Afrikassa Marokosta Tunisiaan ja Egyptissä sekä paikoitellen muuallakin mantereella. Pohjois-Amerikassa rautanokkosta tavataan paikoitellen ympäri mannerta. Lisäksi lajia tavataan myös paikoin Etelä-Amerikassa ja Oseaniassa.
Suomessa rautanokkonen on muinaistulokas ja sitä voi tavata koko maassa. Runsaimmin lajia kasvaa Lounais- ja Etelä-Suomessa. Laji on suuresti harvinaistunut 1900-luvun loppupuolella koko maassa.
Koska rautanokkosella ei ole talvehtivaa maavarsistoa, se ei muodosta isonokkosen tapaan laajoja kasvustoja, vaan kasvaa yksittäin. Lajia tavataan runsastyppisillä paikoilla pihoilla, puutarhoissa, karjapihoilla, kanatarhoissa, pelloilla, kaatopaikoilla ja merenrannoilla. Rautanokkonen on hyvin vanha kulttuurin seuralainen. Se on kuitenkin suuresti harvinaistunut perinteisen maatalouden ja eläintenhoidon loputtua. Myös autoistuminen on vähentänyt lajia. Esimerkiksi Helsingissä hevosvetoisen liikenteen loputtua katosi myös suurin osan rautanokkosen suosimista eläinperäisistä typpipitoisista kasvupaikoista kaupungissa.
Rautanokkosen lehtiä voi syödä samaan tapaan kuin isonokkosta.
Tommi Vartiainen
Tommi Vartiainen (s. 12. tammikuuta 1983 Lahti, Suomi) on suomalainen jalkapalloilija.
Hän on pelannut Veikkausliigaa Lahdessa kuusi ottelua kaudella 2005, viisi ottelua kaudella 2006 ja seitsemän ottelua kaudella 2007 ja lisäksi KooTeePeessä neljä ottelua kaudella 2008. Näissä 22:ssa ottelussa hän on tehnyt kolme maalia, joista jokaisen ensimmäisellä liigakaudellaan. Ensimmäisen liigamaalinsa Vartiainen teki ensimmäisessä liigaottelussaan 25. toukokuuta 2005 Lahden kohdatessa kotiottelussa Jaron.
Osmo Monto
Osmo Ari Armas Monto (s. 9. joulukuuta 1938 Kymi) on suomalainen taidemaalari, taidegraafikko, kuvanveistäjä ja taideopettaja. Hän asuu Iisalmen Kotikylässä.
Monton teokset ovat usein uusekspressionistisia. Hän on käyttänyt veistoksissaan ja installaatioissaan materiaalina puuta, erilaisia esineitä ja romua, 1990-luvulla myös vaatteita.
Osmo Monto opiskeli Suomen Taideakatemian koulussa (nyk. Kuvataideakatemia) vuosina 1959-1964. Kahtena viimeisenä vuotena häntä opetti Sam Vanni.
Montolla on ollut 1958 lähtien yksityisnäyttelyitä, muun muassa Galerie Strindbergillä, Galerie Artekissa (1974), Wäinö Aaltosen taidemuseossa ja Lapinlahden taidemuseossa.
Lisäksi hänen teoksiaan on ollut Nuorten näyttelyissä, Suomen Taiteilijain näyttelyissä ja Mäntän kuvataideviikoilla.
Esimerkiksi Monton retrospektiivisessä näyttelyssä Varkauden taidemuseossa vuonna 1996 oli esillä myös tilateoksia, kuten teos "Kasvokkain", jossa tangolle oli ripustettu verisiä ja räjähdyksen rikkirepimiä vaatteita, joilla oli myös kasvot. Monto on kertonut teoksen käsitelleen Jugoslavian sotaa. Näyttelyssä oli esillä myös installaatio "Kosmos", jossa valkoisen keinutuolin päälle oli asetettu musta päällystakki, jonka selkämyksestä nousivat kasvot. Keinutuolin eteen oli asetettu kymmeniä mustalla lakalla maalattuja kirjoja.
Monton teoksia on Suomen valtiolla, Amos Andersonin taidemuseon, Wäinö Aaltosen museon ja Kuopion taidemuseon kokoelmissa.
Iisalmen Malminrannan päiväkodissa on Monton julkinen teos "Aamu-päivä-ilta" (1984)
Hän on saanut Valtion kuvataidepalkinnon vuosina 1972 ja 1983.
Monto on Taidemaalariliiton, Kuopion kuvataiteilijat ry Ars Liberan ja Kotkan Taiteilijaseuran jäsen sekä Iisalmen seudun kuvataideseuran kunniajäsen.
Monto on opettanut taidetta Ylä-Savossa vuodesta 1964 ja hänen oppilainaan ovat olleet monet yläsavolaiset taiteilijat.
Siltavuori, Eeva: "Idän kuvat, kuvataidetta Itä-Suomesta", 1982.
Sakari Saarikoski: "Kuvataiteilijoiden Kuopio", 1982.
Anne Valkonen: "Amer-Info", 1993.
Neljä uutteraa palkittiin, "Iisalmen sanomat", 13.12.2008.
Osmo Monto, "Taidemaalariliitto".
Yläsavolaiset kuvataiteilijat, Eemil.fi.
Valuva kuolema (vuoden 1958 elokuva)
Valuva kuolema () on vuonna 1958 ensi-iltansa saanut yhdysvaltalainen tieteiselokuva, jonka pääosassa on Steve McQueen. Elokuva kertoo, kuinka ruskea avaruuslima saapuu yhdysvaltalaiseen kaupunkiin ja alkaa syödä ihmisiä. Aina kun limamassa syö ihmisen, siitä tulee isompi ja punaisempi. Lopulta kaupungin ihmiset joutuvat työskentelemään yhdessä voittaakseen avaruusliman.
Elokuvan tarinan tapahtumakaupungissa, Pennsylvanian osavaltion Phoenixvillessä, juhlitaan vuosittain "The Blobfest” -tapahtumaa. Elokuvalle tehtiin jatko-osa "Valuvan kuoleman kosto" ("Beware! The Blob") vuonna 1972, ja vuonna 1988 uusintaversio "Valuva kuolema".
Margherita Zalaffi
Margherita Zalaffi (s. 7. huhtikuuta 1966 Siderno, Reggio Calabria) on italialainen entinen miekkailija, joka kilpaili viisissä perättäisissä kesäolympialaisissa vuosina 1984–2000.
Zalaffi voitti floretin joukkuekilpailussa kultaa kesäolympialaisissa 1992 Barcelonassa. Hän sai lisäksi hopeaa sekä floretin joukkuekilpailusta kesäolympialaisista 1988 Soulissa että kalvan joukkuekilpailusta kesäolympialaisista 1996 Atlantassa.
Helga Klein
Helga Klein ("Erny"; s. 15. elokuuta 1931 Mannheim) on saksalainen entinen yleisurheilija, joka kilpaili vuoden 1952 kesäolympialaisissa Helsingissä. Hän sai hopeaa 4 × 100 metrin viestistä ja kilpaili lisäksi 100 ja 200 metrin juoksussa sijoittuen jälkimmäisessä viidenneksi.